CELEX: C2007/042/41
Language: hu
Date: 2007-02-24 00:00:00
Title: T-365/06. sz. ügy: 2006. december 1-jén benyújtott kereset – Bateaux Mouches kontra OHIM – Castanet (Bateaux Mouches)

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/23
            
         2006. december 1-jén benyújtott kereset – Bateaux Mouches kontra OHIM – Castanet (Bateaux Mouches)
   (T-365/06. sz. ügy)
   (2007/C 42/41)
   A keresetlevél nyelve: francia
   Felek
   
      Felperes: SA Compagnie des Bateaux Mouches (székhelye: Párizs, Franciaország) (képviselő: D. de Leusse ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Jean-Noël Castanet (lakóhelye: Párizs, Franciaország)
   Kereseti kérelmek
   
               —
            
            
               Az Elsőfokú Bíróság nyilvánítsa a Compagnie des Bateaux Mouches keresetét elfogadhatónak;
            
         
               —
            
            
               az Elsőfokú Bíróság helyezze hatályon kívül az OHIM első fellebbezési tanácsának 2006. szeptember 7-i, a Castanet kontra Compagnie des Bateaux Mouches ügyben hozott határozatát (R 1172/2005-1. sz. ügy);
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „Bateaux Mouches” szóvédjegy a 39., 41. és 42. osztályba tartozó szolgáltatások vonatkozásában – védjegybejelentés száma: 1 336 122.
   
      A közösségi védjegy jogosultja: a felperes.
   
      A közösségi védjegy törlését kérelmező fél: Jean-Noël Castanet.
   
      A törlési osztály határozata: a törlés iránti kérelem elutasítása.
   
      A fellebbezési tanács határozata: a törlési osztály határozatának hatályon kívül helyezése.
   
      Jogalapok: A 40/94 tanácsi rendelet (1) 7. cikke (1) bekezdése b) pontjának megsértése, mivel a megtámadott határozat tévesen állapította meg, hogy a felperes védjegye leíró jellegű és nem rendelkezik megkülönböztető képességgel, valamint azt, hogy a felperes nem bizonyította, hogy védjegye használat révén megszerezte a megkülönböztető képességet az érintett szolgáltatások vonatkozásában.
   
      (1)  A közösségi védjegyről szóló 1993. december 20-i 40/94 tanácsi rendelet (HL 1994., L 11., 1. o., magyar nyelvű különkiadás 17. fejezet, 1. kötet, 146. o.)